L'Estatut d'autonomia de Catalunya determina, a l'article 131.3.c, que correspon a la Generalitat, en matèria d'ensenyament no universitari, la competència compartida per a l'establiment dels plans d'estudi, incloent-hi l'ordenació curricular.
3 de la Llei orgànica 2/2006, de 3 de maig, d'educació, els objectius, les competències, els continguts i els criteris d'avaluació del currículum bàsic requereixen el 55 per cent dels horaris escolars.
En el marc dels aspectes que garanteixen l'assoliment de les competències bàsiques, la validesa dels títols i la formació comuna regulats per les lleis, correspon al Govern de la Generalitat establir els currículums, en els termes que preveu l'article 53 de la Llei 12/2009, del 10 de juliol, d'educació.
El Reial decret 1737/1998, de 31 de juliol, pel qual s'estableixen diversos títols de tècnic superior d'arts plàstiques i disseny pertanyents a la família professional de tèxtils artístics, així com els ensenyaments mínims corresponents, inclou el títol de brodats i rebosters.
Cal, per tant, establir el currículum per aplicar-lo a Catalunya.
El currículum dels cicles formatius s'estableix a partir de les necessitats de qualificació professional detectades a Catalunya i la seva possibilitat d'adequar-lo a les necessitats específiques de l'àmbit socioeconòmic dels centres.
Els brodats formen part de la història de les arts aplicades amb tradició a Catalunya.
Actualment, s'ha reprès l'interès per l'art del brodat amb noves formes i continguts, i s'han actualitzat les antigues tècniques.
Cal conservar la riquesa d'aquesta tradició, afavorir la innovació creativa que demanda la indústria actual i potenciar-ne la formació de professionals amb impuls creatiu i capacitat de realització pràctica.
S'estableix així el currículum del cicle formatiu de grau superior d'arts plàstiques i disseny en brodats i rebosters de la família professional dels tèxtils artístics.
Aquest Decret s'ha tramitat segons el que disposen l'article 59 i següents de la Llei 26/2010, del 3 d'agost, de règim jurídic i de procediment de les administracions públiques de Catalunya i amb el dictamen previ del Consell Escolar de Catalunya.
Per tot això, a proposta de la consellera d'Ensenyament, d'acord amb el dictamen de la Comissió Jurídica Assessora, i amb la deliberació prèvia del Govern,
S'estableix el currículum per als ensenyaments vinculats al títol de tècnic superior d'arts plàstiques i disseny en brodats i rebosters de la família professional dels tèxtils artístics.
Els elements d'identificació del títol s'estableixen als apartats 1.1, 1.2 i 1.3 de l'annex 1.
El perfil professional del títol es descriu a l'annex 1, als apartats 2.1 i 2.2.
Els objectius generals s'estableixen a l'annex 1, a l'apartat 3.1.
L'estructura de la formació en centres educatius, de la fase de pràctiques i del projecte final, així com les hores que se'ls destina, es detallen a l'annex 1, a l'apartat 3.2.1.
Els mòduls que componen l'ensenyament en centres educatius i les hores assignades a cadascun, es fixen a l'annex 1, a l'apartat 3.2.2, i a l'apartat 4.
Els objectius, continguts i objectius terminals de cada mòdul són els que s'estableixen a l'annex 1, a l'apartat 3.3.
Els objectius terminals tenen la consideració de criteris d'avaluació.
Els objectius i continguts del projecte final i de la fase de pràctiques, així com les orientacions per a la seva avaluació, s'inclouen a l'annex 2.
Les condicions d'espai i d'instal·lacions que han de reunir els centres educatius són les que preveu la normativa aplicable.
La relació numèrica docent/alumnes serà 1/15 en els mòduls relacionats sota l'epígraf Tallers que, sempre que sigui possible, s'impartiran en les aules específiques del centre.
Per a la resta de mòduls s'aplicarà la relació 1/30.
Competència docent del professorat
La competència docent dels funcionaris pertanyents als cossos de catedràtics, de professors i de mestres de taller d'arts plàstiques i disseny per impartir els mòduls corresponents als ensenyaments del cicle formatiu de grau superior de puntes artístiques que s'estableix a l'annex 3.
El títol de tècnic superior d'arts plàstiques i disseny en brodats i rebosters permet accedir als estudis que determini la normativa vigent.
Els mòduls susceptibles de correspondència amb la pràctica laboral s'estableixen a l'annex 1, a l'apartat 5.
El Departament d'Ensenyament ha de convocar les proves d'accés i establir les exempcions que corresponguin d'acord amb la normativa d'aplicació.
Les descripcions dels perfils professionals incloses en aquest Decret no constitueixen una regulació de l'exercici de cap professió titulada.
La consellera d'Ensenyament pot desplegar els currículum, tant en la modalitat d'educació presencial com en la d'educació a distància, el pot adequar a les característiques dels alumnes amb necessitats educatives especials i pot autoritzar la reorganització de les unitats formatives, tot respectant els mòduls professionals establerts.
Els brodats formen part de la història de les arts aplicades a Catalunya amb incidència social, cultural i econòmica sobre la indústria manufacturera del país.
L'origen del brodat és molt remot, les primeres agulles d'ivori i os trobades del paleolític fan suposar que, a banda de ser utilitzades per unir pells, també es van utilitzar per fer decoracions senzilles sobre aquestes.
Però la invenció i el primer desenvolupament es pot atribuir als babilonis.
De Mesopotàmia procedeixen els brodats més famosos en l'edat antiga així com els teixits fins i les tapisseries d'alt lliç d'Egipte.
El brodat va ser portat d'Orient a Europa a través dels països mediterranis i assolí un alt grau de perfecció entre els segles ix i xv.
A l'edat mitjana els brodats es difonien arreu d'Europa a partir de grans centres productors, i exercien un paper important per difondre models i repertoris iconogràfics.
A Catalunya es conserven peces que mostren la importància del brodat.
Cal destacar el tapís de la Creació de la Catedral de Girona, un magnífic reboster del segle xi.
És un brodat anònim, dibuixat, aplicat i rematat amb el conegut punt de cadeneta.
Els primers tallers brodadors catalans havien assolit al segle xv un altíssim grau de destresa tècnica.
Integrats bàsicament per homes, intervenien en el disseny miniaturistes o pintors rellevants.
L'obra del tapís frontal de la capella de Sant Jordi brodat el 1450, del Palau de la Generalitat, realitzat pel taller barceloní d'Antoni Sadurní és la primera manifestació d'aquest art del Renaixement a Espanya.
Arribat el segle xvi el brodat pren la seva pròpia personalitat i referma el seu caràcter genuí en estils locals o regionals de cada comarca.
Cal distingir el brodat erudit del popular.
El primer, amb predomini de la llana i el lli, la seda i els metalls preciosos, destinats als estaments dominants (nobles i sacerdots), i el brodat popular, que amb la finalitat de l'ornament personal i de la llar utilitza materials senzills.
El desenvolupament dels brodats a Catalunya ha estat lligat al desenvolupament de la indústria tèxtil catalana.
El brodat a mà decau en finalitzar el segle xviii i se substitueix pel fabricat a màquina entrat el segle xix.
Les tendències actuals i les noves pràctiques apunten cap a una revaloració de l'art del brodat amb noves formes i nous continguts que actualitzen les antigues tècniques.
El cicle formatiu de grau superior de brodats i rebosters és garantia de conservació de la riquesa d'aquesta tradició vinculada als tallers i de la continuïtat dels seus procediments tecnicoartístics històrics, sense descuidar la necessària acomodació als mètodes, tecnologies i innovacions creatives que demana la indústria actual.
El cicle formatiu de grau superior de brodats i rebosters potencia la formació de professionals amb impuls creatiu i capacitat de realització pràctica, coneixedors de les tradicions i posseïdors dels recursos òptims per donar resposta a les necessitats que requereix la societat contemporània, per la seva adaptació àmplia i polivalent als diferents oficis artístics que configuren el seu camp.
El tècnic d'aquest nivell, gràcies a la seva capacitació, podrà atendre l'àmplia demanda social de què gaudeixen aquests articles artístics en l'entorn actual.
Tècnic superior d'arts plàstiques i disseny en brodats i rebosters.
Grau superior d'arts plàstiques i disseny.
Descripció del perfil professional
El professional d'aquest nivell exercirà la seva activitat:
En empreses del sector tèxtil i en aquelles altres que, emmarcades en altres sectors de producció industrial, requereixen els serveis d'aquest professional atès que utilitzen entre els seus components elements tèxtils propis o afins de la producció dels brodats, rebosters i les puntes.
En empreses i tallers de caràcter artesanal i artístic, ja siguin públics o privats, petits, mitjans o grans, relacionats amb el camp professional relatiu als brodats i rebosters.
Com a professional independent, en règim de societat o associat en cooperativa.
Sota la direcció de tècnics de nivells superiors, d'aquest o d'altres àmbits acadèmics, per a la realització de projectes que requereixin els serveis d'aquests professionals.
En tasques d'assessorament sobre brodats i rebosters a empreses, professionals independents o artistes.
En la realització de projectes de caràcter artístic creats per ell, per altres titulats o per artistes.
Concepció, projecció, producció i acabat de brodats i rebosters per a la decoració d'interiors i del mobiliari, tant de caràcter utilitari com artístic o decoratiu; de tèxtils per a la confecció de peces de vestir, complements de moda i teixits i d'instal·lacions tèxtils per a escenografies teatrals o de qualsevol altre tipus d'espectacle, i el control de tot el procés des de la concepció fins a la seva comercialització.
Realització de prototips per a dissenyadors o empreses tèxtils.
Recuperació i catalogació de tècniques i tèxtils brodats i rebosters tradicionals.
Definició de les característiques tècniques i estètiques del producte i la selecció de materials i equipaments idonis en col·laboració amb tècnics de nivell superior dels departaments de disseny, producció i comercialització.
Interpretació de les dades subministrades pels clients, revistes especialitzades, associacions professionals, estudis de mercat, amb vista a la realització de productes que satisfacin una necessitat existent en la societat.
Projectar i produir brodats i rebosters tant funcionals com decoratius que, en el pla tècnic, s'adaptin a les prestacions de l'equipament que es disposa i, en el pla estètic, tinguin en compte les tendències d'estil i colorit.
Organitzar el procés productiu de la manera més racional i eficient possible i resoldre els problemes tècnics que plantegi l'execució del treball i el manteniment de la maquinària i l'utillatge.
En el si d'una empresa de caràcter industrial la formació, direcció i coordinació d'equips de treball i la comunicació amb tècnics d'altres departaments.
Exercir tasques de control de qualitat.
Analitzar, conservar i reproduir brodats i rebosters, així com fer tasques d'assessorament en la seva conservació i neteja, embalatge i emmagatzematge.
Conèixer i incorporar les innovacions que puguin anar sorgint degudes a la incorporació de nous materials i tecnologies.
3.1 Objectius generals del cicle formatiu
El desenvolupament dels diferents mòduls que conformen aquest cicle formatiu ha de contribuir que els alumnes adquireixin les capacitats següents:
Desenvolupar les actituds, destreses i habilitats que els permetin analitzar, comprendre i desenvolupar els processos bàsics de realització propis de l'especialitat.
Conèixer i saber utilitzar els mètodes i sistemes de creació i elaboració de productes propis de l'especialitat, tant pel que fa a tendències plàstiques com a les tècniques que s'integren dins d'aquest camp professional.
Valorar de forma idònia les necessitats plantejades en la proposta de treball, així com els aspectes plàstics, artístics, tècnics, organitzatius i econòmics, per configurar el projecte i seleccionar les especificacions plàstiques i tècniques oportunes per aconseguir un resultat òptim en el seu treball professional.
Resoldre els problemes artístics i tecnològics que es plantegin durant el procés de projecció i realització o producció.
Conèixer amb detall les especificacions tècniques dels equips i maquinària utilitzats.
Conèixer i saber utilitzar les mesures preventives necessàries perquè els processos de realització utilitzats no incideixin negativament en la salut i en el medi ambient.
Investigar les formes, materials, tècniques i processos creatius i artístics relacionats amb l'especialitat.
Conèixer i comprendre el marc legal, econòmic i organitzatiu que regula i condiciona l'activitat professional en el camp propi de l'especialitat.
Analitzar, adaptar i, si escau, generar documentació artisticotècnica imprescindible en la formació i ensinistrament de professionals del sector.
Seleccionar i valorar críticament les situacions plàstiques, artístiques, tècniques i culturals derivades de l'avanç tecnològic i artístic de la societat, de manera que li permetin desenvolupar la seva capacitat d'autoaprenentatge per tal d'evolucionar adequadament en la professió.
Adquirir els coneixements elementals per rendibilitzar el treball.
Integrar els coneixements que els diversos mòduls proporcionen dins dels processos d'investigació, ja sigui aquesta artística, tècnica o tecnològica.
3.2 Estructura i distribució horària
Mòduls impartits en el centre educatiu: 1.800 hores.
Fase de formació pràctica en empreses, estudis o tallers: 60 hores.
3.2.2 Distribució horària dels mòduls impartits en el centre educatiu
Història dels tèxtils artístics: 105 hores.
Mitjans audiovisuals: 90 hores.
Disseny assistit per ordinador: 90 hores.
Taller de brodats i rebosters: 650 hores.
Projectes: brodats i rebosters: 210 hores.
Dibuix de brodats i patronatge de puntes artístiques: 40 hores.
Formació i orientació laboral: 60 hores.
3.3 Objectius, continguts i objectius terminals dels mòduls
Identificar els trets significatius dels estils artístics, el seu origen i evolució.
Distingir els factors històrics i socioculturals que en cada època han generat i dinamitzat les formes artístiques.
Situar l'evolució històrica de les arts tèxtils, amb especial atenció a les realitzacions contemporànies, relacionant-les amb les manifestacions artístiques i socials.
Introducció a la història de l'art i dels tèxtils artístics.
Evolució fins a l'actualitat de les creacions tèxtils.
El disseny tèxtil al moment actual.
Anàlisi dels períodes cabdals que singularitzen la història de l'art tèxtil.
Descripció de les modalitats de tapissos i dels seus períodes preeminents.
Comparació entre els elements del llenguatge visual i les tècniques tèxtils pròpies de cada època.
Classificació, a partir de la recerca teòrica i gràfica, de l'estètica i la tècnica en el decurs del temps.
Recerca sobre els períodes socioculturals que han tingut una incidència rellevant en l'evolució de l'art tèxtil.
Investigació sobre les característiques del desenvolupament del sector tèxtil a Catalunya.
Motivació per la història com a element de reflexió sobre el treball personal.
Interès per la informació sobre temes socioculturals relatius a l'evolució de l'art tèxtil.
Respecte pels canvis estètics i culturals, i tolerància amb els criteris divergents.
Participació, amb esperit obert i capacitat crítica, en les manifestacions i mostres artístiques.
Ordre i claredat en les exposicions tant orals com escrites.
Col·laboració positiva en el treball en grup.
Fer una ressenya sobre els períodes historicoartístics que més han influït en el desenvolupament de l'art tèxtil.
Identificar el context social i artístic en què s'han produït unes determinades obres.
Situar el moment historicosocial en relació amb els corrents estètics presents en unes obres assenyalades.
Descriure les possibilitats tècniques, plàstiques i expressives que ofereix l'estudi d'uns treballs concrets.
Valorar l'evolució social d'unes èpoques històriques i el seu reflex en el món de l'art tèxtil.
Identificar, en una col·lecció de tèxtils artístics, la seva vinculació a una tendència i a l'època d'ús preferent.
Analitzar el desenvolupament de l'art tèxtil al nostre país, a partir de la visita a museus i la consulta de catàlegs, textos, arxius, i tota mena de fons documentals relacionats amb l'especialitat.
Fer un recull de documents i informació en general sobre l'evolució artística i tècnica de l'art tèxtil d'un període preeminent en aquest àmbit.
Elaborar un arxiu dels tipus de tèxtils considerats més interessants per la seva originalitat, tècnica i interès històric.
Distingir les bases teòriques que sustenten l'elaboració de les fibres tèxtils.
Associar els teixits als àmbits on intervinguin i valorar-ne els resultats.
Identificar la composició dels teixits i el procés dels acabats.
Les fibres tèxtils: naturals, artificials i sintètiques.
Els fils i el teixit: tipus i processos.
El teixit: el tramat i l'ordit.
Classificació dels materials tèxtils a partir de les seves característiques i propietats.
Anàlisi dels tipus i de les prestacions dels colorants.
Contrastació de les diferents classes d'acabats tèxtils.
Identificació de les avantguardes tèxtils a l'entorn del món de l'especialitat.
Interpretació dels símbols de les fibres i dels fils tèxtils.
Descripció de l'evolució de la indústria tèxtil a Catalunya.
Anàlisi de les presentacions dels diferents tipus de teixits.
Investigació del tipus d'indústries de l'àmbit del tèxtil i de la moda.
Col·laboració del treball en grup.
Planificació i organització del treball.
Valoració dels coneixements tecnològics com a suport a la creació.
Motivació per la recerca de documentació de l'especialitat.
Interès i rigor en la utilització del lèxic de l'especialitat.
Identificar les tècniques bàsiques de l'elaboració dels teixits.
Valorar en articles tèxtils els resultats de les fibres emprades.
Classificar, d'acord amb el tipus de composició i resultats estètics i de qualitat, una selecció de teixits.
Distingir les propietats de les fibres naturals i artificials més utilitzades.
Aplicar, en l'execució d'uns estampats assenyalats, uns determinats tipus de teixits i extreure'n les conclusions.
Analitzar les característiques bàsiques de les indústries tèxtils, tant de les tradicionals com de les més capdavanteres.
Elaborar un arxiu de mostres i de documentació sobre fibres naturals i artificials atenent les seves característiques i propietats.
Seleccionar les fibres més escaients al concepte i a la tendència d'una col·lecció de moda proposada.
Descriure les aportacions de les noves tecnologies de la indústria tèxtil.
Valorar l'evolució tecnològica d'unes èpoques concretes i el seu reflex en el món actual.
Identificar els mètodes d'investigació social.
Dissenyar projectes d'investigació sobre les tendències de la moda i del producte tèxtil.
Analitzar l'evolució de l'àmbit tèxtil al llarg del temps.
Les pautes de comportament: el rol i l'estatus social.
La influència de la societat en els seus components.
Els mètodes d'investigació social: quantitatius i qualitatius.
Aplicació de mètodes d'investigació social.
Anàlisi, a partir de les característiques de l'especialitat, de la influència dels mitjans de comunicació en l'opinió social.
Valoració de la moda com a fet sociològic.
Recerca sobre les característiques dels mitjans de difusió de la moda.
Estudi en relació amb el tema del disseny i la moda d'unes mostres de població determinades.
Participació activa en els debats.
Ordre i claredat en les exposicions.
Respecte i atenció vers les opinions alienes.
Valoració crítica sobre temes socials d'interès.
Interès pels fets socials en general i per la moda en particular.
Elaborar un pla d'investigació sociològica sobre un tema relacionat amb l'especialitat.
Utilitzar en un treball de recerca algun del mètodes d'investigació social.
Dissenyar l'estudi sobre l'impacte d'un determinat estil i la seva evolució en la població.
Respondre les necessitats socials actuals de la moda del vestir amb dissenys i estils imaginatius.
Aplicar, en una mostra representativa, un dels mètodes de recerca atenent una hipòtesi de treball.
Planificar la recerca sobre l'impacte i permanència d'un estil en un nucli de població seleccionat.
Reflexionar sobre la influència social d'uns mitjans de comunicació determinats.
Analitzar d'una manera raonada i crítica sobre les manifestacions socials relacionades amb un tema d'actualitat.
Respondre les necessitats socials actuals de la moda amb estampacions i tintatges imaginatius.
Investigar sobre el grau d'interès d'un grup de persones per a un disseny concret.
Diferenciar els períodes evolutius del mitjans audiovisuals.
Interpretar les característiques que singularitzen i defineixen els projectes audiovisuals.
Organitzar la captació d'imatges en produccions audiovisuals, relacionant processos, recursos tècnics i humans, condicions d'execució i qualitat.
Aplicar els recursos audiovisuals en la creació dels projectes de l'especialitat.
Evolució dels mitjans audiovisuals.
Tecnologia bàsica dels mitjans audiovisuals.
Il·luminació, so, escenografia.
El muntatge, element integrador.
Les lleis del muntatge i la llibertat formal.
Elaboració d'audiovisual en relació amb l'especialitat.
Interès per les particularitats dels diferents gèneres.
Disposició per actualitzar els coneixements teòrics i pràctics.
Estima i respecte pels materials i l'equipament.
Interès per l'experimentació amb noves tecnologies i materials.
Rigor i ordre pel que fa al procés i realització dels projectes audiovisuals.
Planificació i metodologia de treball.
Col·laboració en el treball de grup.
Distingir en un producte audiovisual la tècnica emprada.
Exposar, fent ús del lèxic específic, les característiques d'una producció audiovisual.
Seqüenciar les fases d'un treball audiovisual adient a l'especialitat.
Elaborar una proposta amb plantejament d'audiovisual innovador.
Modificar sensiblement el missatge d'un audiovisual.
Avaluar, d'acord amb unes determinades premisses, una realització pròpia i una d'aliena.
Descriure les propietats d'un material de registre d'imatge i so.
Distingir les peculiaritats que singularitzen i defineixen un projecte amb suport audiovisual.
Proposar el tractament audiovisual més eficient per a una determinada tècnica de l'especialitat.
Captar les imatges d'una producció audiovisual, optimitzant els recursos materials i tècnics.
Utilitzar el dibuix d'allò natural com a eina d'observació de l'espai tridimensional per representar-ho sobre el pla bidimensional.
Expressar idees i formes plàstiques amb creativitat i sensibilitat artística.
Dibuixar l'anatomia humana com a mitjà per dominar el traç, l'estructura, la proporció i el volum.
Aplicar els diferents procediments tècnics del dibuix i la composició plàstica.
Introducció a la psicologia de la percepció visual.
Els apunts ràpids i el dibuix memorístic.
Composició, formes geomètriques i orgàniques.
La natura: el paisatge i l'espai natural.
Materials, tècniques i procediments.
Anàlisi de llurs propietats i condicionaments.
El llenguatge gràfic com a valor expressiu i comunicatiu i la seva aplicació al disseny tèxtil.
Elements conceptuals i de comportament formal i bàsic de la imatge.
Anàlisi i representació gràfica.
Estudis de la forma a través de les estructures bàsiques, les proporcions, el moviment, l'espai interactiu, el color i la textura.
Representació de volums de l'anatomia humana.
Composició i adaptació dels models.
Utilització i experimentació de materials, suports i procediments.
Rigor i puntualitat en la presentació del treball.
Receptivitat a les observacions i a les anàlisis crítiques.
Rigor en l'observació i mimesi del model.
Interès per la realització d'obres amb creativitat i estil propi.
Motivació per l'experimentació i l'autoaprenentatge.
Ús correcte i conservació dels estris i les instal·lacions.
Utilitzar el dibuix i el color com a suport d'una proposta de treball, coordinant les idees i la realització plàstica.
Mostrar la capacitat d'expressió i comunicació a través d'uns dibuixos.
Raonar el nivell de comunicació i expressió en unes obres concretes.
Fer una composició amb tonalitats contrastades.
Representar diverses figures humanes: proporció, ritme i moviment.
Interpretar formes de l'entorn i estilitzar-les de manera que es reconeguin els aspectes morfològics.
Descriure els conceptes implícits en una representació graficoplàstica.
Usar, en un procés creatiu, diferents mètodes d'anàlisi i d'observació.
Fer la valoració del clarobscur en uns dibuixos lliures.
Reconèixer els aspectes morfològics d'un objecte representat.
Aplicar l'anatomia sobre diferents punts: ossos i músculs.
Dibuixar uns elements concrets i transmetre la seva càrrega expressiva.
Dominar les teories i els conceptes bàsics sobre el comportament del color i la percepció cromàtica, las propietats i característiques fisicoquímiques dels colors, les mescles i els procediments.
Aplicar la capacitat d'anàlisi de les composicions cromàtiques des d'una perspectiva multidisciplinària.
Interpretar els codis i les normes cromàtiques i colorimètriques.
Llindar de percepció: l'espai i el temps.
La percepció interactiva: forma-espai-color-moviment.
Color i constitució fisicoquímica.
Estructura i composició cromàtica: contrast i harmonia, saturació, transparència i complementarietat.
La dinàmica del color aplicada a l'àmbit tèxtil.
Tècniques i procediments pictòrics.
Contrastació de les freqüències lumíniques amb les percepcions físiques.
Observació de la natura i extrapolació de llums i colors virtuals en esbossos i dibuixos.
Elaboració de cartes de colors.
Anàlisi física de la llum i el color.
Recopilació, classificació i arxiu de mostres de color.
Recerca d'informació sobre tendències, pel que fa al color, en publicacions, mostres i en d'altres àrees no tèxtils.
Recreació del color segons les tendències.
Experimentació del color en mostres de teixit.
Motivació per la recerca i experimentació amb color.
Interès pels diferents aspectes teòrics i pràctics de l'aplicació del color.
Hàbit de planificació i metodologia en el treball.
Acurada presentació de les cartes de color.
Predisposició en la recerca de solucions innovadores.
Motivació per la investigació i la utilització creativa del color.
Analitzar i descriure els comportaments perceptius relatius a la llum i al color.
Interpretar els conceptes bàsics del color en els plantejaments d'uns treballs.
Relacionar els aspectes físics de la llum i el color, i la seva incidència psicològica.
Aplicar els codis i les normes cromàtiques en el desenvolupament d'uns projectes de l'especialitat.
Fer unes cartes de colors de tendències de moda i derivar algunes formulacions.
Fer una carta de colors amb barems de prospectiva.
Deduir els colors que intervenen en un disseny d'estampat.
Emprar els estris i materials propis de les diferents tècniques emprades en la realització d'uns treballs d'investigació del color.
Demostrar sensibilitat a l'hora de produir missatges funcionals i expressius, dependents de l'entorn professional, mitjançant composicions cromàtiques.
Presentar acuradament uns treballs sobre l'especialitat mostrant el seu plantejament i procés.
Utilitzar els recursos informàtics en el procés creatiu de brodats.
Identificar les característiques i prestacions dels programes de disseny.
Emprar tècniques informàtiques com a eina de comunicació i gestió.
Introducció als mitjans informàtics.
Programes de comunicació i gestió.
Utilització dels equipaments informàtics: maquinari i programari.
Creació d'imatges bidimensionals i tridimensionals.
Aplicació de programes de dibuix i disseny als treballs de l'especialitat.
Importació, emmagatzematge i exportació de documents i arxius.
Recerca i actualització de documentació específica.
Recopilació, ordenada, de dades sobre mostres, dissenys i formulacions de l'especialitat.
Valoració de les possibilitats creatives, comunicatives i de gestió dels processos informàtics.
Disposició activa per mantenir actualitzades les informacions.
Cura en l'ús del material i els equipaments.
Precisió i rigor en l'execució del treballs i en el procés metodològic.
Respecte pels estris i els equips per tal que siguin correctament operatius.
Integració en el grup i execució responsable de les tasques assignades.
Identificar les característiques dels programes de disseny i fer uns projectes determinats.
Seleccionar, en un procés creatiu, el recurs informàtic més adient i les possibles combinacions amb d'altres mitjans.
Escollir, en funció de les característiques d'uns treballs, els programes de disseny més adients.
Dur a terme un projecte de disseny que inclogui la visualització del model de teixit des de diferents angles, de manera dinàmica.
Captar, manipular i vincular unes formes amb finalitats creatives quant a dibuix, color i textura.
Redactar la memòria d'uns dissenys de l'especialitat fets amb suport informàtic, emprant el lèxic propi de l'àmbit tèxtil.
Intervenir, seguint unes propostes concretes, en una sèrie de dibuixos per tal d'assolir un determinat disseny operatiu.
Aplicar la infraestructura informàtica, com a eina de comunicació i gestió, en un treball relacionat amb l'especialitat.
Utilitzar i combinar les tècniques pròpies dels brodats i rebosters com a instrument de creació artística, sense excloure la possible funcionalitat que puguin tenir.
Adquirir coneixements generals teoricopràctics sobre les diverses tècniques, així com sobre els materials tradicionalment associats a aquestes.
Conèixer i incorporar nous materials i noves tecnologies auxiliars, especialment en el camp de les operacions preparatòries del procés de producció i en el dels acabats.
Investigar les possibilitats expressives de tècniques i materials sobrepassant el marc tradicional de la seva utilització per tal de crear obres de caràcter experimental i/o artístic.
Els fils, els estris, les tècniques emprades, l'origen.
Brodats de trama i ordit: motius i punts més característics.
Brodats de trama i ordit: brodats populars comptant fils, brodats erudits i fons comptant fils.
Brodats dibuixats i aplicats: motius i punts més característics.
Brodats dibuixats i aplicats: brodats erudits en or.
Brodats dibuixats i aplicats: teixits encoixinats, aplicacions funcionals i decoratives.
Brodats dibuixats i aplicats: brodats populars dibuixats.
Brodats: materials, estris i tècniques més freqüents.
Brodats de trama i ordit: elaboració de cartrons i traçat d'aquests dibuixos.
Brodats dibuixats i aplicats: elaboració de cartrons i traçat d'aquests dibuixos.
Brodats modificats de l'estructura del teixit suport: elaboració de cartrons i traçat d'aquests dibuixos, motius, muntatge.
Brodats modificadors de l'estructura del teixit suport: desfilats populars.
Calats propis de brodats erudits.
Rematada i acabat dels brodats.
Tècniques de neteja i conservació.
Anàlisi de brodats i rebosters.
Creativitat en l'aplicació tant dels conceptes tradicionals com dels innovadors.
Sensibilitat en l'elecció dels materials i les mostres.
Pulcritud en la presentació dels treballs.
Interès per manipular i fer de les tècniques i materials un mitjà per a l'expressió i la recerca creativa.
Interès, rigor i correcció en l'aplicació de les tècniques adients en l'elaboració de brodats.
Cura en la realització de puntes de diferents tipus i dificultats en teixits de característiques diferents.
Disposició per a l'elaboració de brodats de diferent grau de dificultat.
Valoració de les possibilitats d'aplicació de nous conceptes a les tècniques tradicionals dels brodats.
Respecte per als projectes tradicionals i de nou concepte en brodats.
Rigor en la investigació i recerca de documentació sobre criteris i tècniques innovadores dels brodats.
Usar correctament el materials i l'equipament del taller amb habilitat en l'execució de les tècniques.
Racionalitzar els processos de producció del taller.
Adquirir un llenguatge personal a través dels materials i les tècniques de brodats.
Executar correctament amb el material del projecte tèxtil.
Interpretar i adaptar matèries de tèxtils tradicionals o dibuixos i esbossos de creació personal.
Mostrar sensibilitat artística i creativitat en el treball.
Aplicar les tècniques bàsiques de brodats i d'altres tècniques.
Dur a terme, d'acord amb les demandes socials, treballs de brodats amb aplicació de les tècniques tradicionals i els nous conceptes.
Reconèixer l'evolució dels brodats, atenent als materials i les tècniques que els caracteritzen.
Fer determinats brodats a partir d'unes indicacions específiques.
Diferenciar, a partir d'unes mostres, els diferents estils i les tècniques de brodats.
Organitzar un mostrari dels brodats més usuals.
Valorar uns treballs de brodat des del punt de vista tècnic i artístic.
Aplicar, en unes obres on intervinguin els brodats, elements allunyats de la tradició per tal de trobar camins renovadors.
Incorporar conceptes actuals en unes obres que s'hauran de dur a terme amb les tècniques tradicionals de brodat.
Elaborar un projecte on intervinguin les puntes, amb creativitat i actualitat, mantenint una actitud de recerca constant.
Organitzar treballs de brodat amb sensibilitat i creativitat.
Aplicar les tècniques de brodat adients per tal de fer possible els treballs de conservació d'uns treballs antics.
Fer un treball de recerca sobre conceptes contemporanis i noves tecnologies aplicats a les tècniques i resultats de brodats tradicionals.
Seleccionar els suports i filaments segons textura i colorit en funció d'un projecte.
Adquirir una metodologia bàsica per al desenvolupament d'un projecte tèxtil, la informació i el coneixement de les eines necessàries en cada fase.
Elaborar i presentar documents, tant escrits com gràfics, sobre el treball a realitzar.
Fer esbossos específics, maquetes i prototips relacionats amb les maneres de producció artístics, artesanals i industrials, tenint en compte els materials aptes per al producte final i el colorit.
Fer els mostrejos necessaris d'acord amb les tendències del moment.
Analitzar, des de l'estudi del prototip, l'economia de materials, processos de realització i acabats i possible reciclatge de les parts del producte.
Components psicològics: aspectes culturals, històrics i geogràfics.
Relació entre el producte tèxtil i l'usuari.
Enunciació del problema: anàlisi de les necessitats.
Ús dels materials i equipament del taller i l'habilitat en l'execució de les tècniques.
Racionalització dels processos de producció del taller.
Elaboració de la memòria, documentació gràfica i estudi de costos.
Incorporació de noves propostes entorn del tèxtil.
Selecció dels suports i filaments segons textura i colorit en funció d'un projecte.
Adequació de les indicacions específiques en la realització de brodats i rebosters determinats.
Apreciació i diferenciació, a partir d'unes mostres, dels diferents estils i les tècniques de brodats i rebosters.
Organització del mostrari de brodats i rebosters.
Valoració dels treballs de brodats i rebosters des del punt de vista tècnic i artístic.
Recerca de camins renovadors i aplicació, en unes obres on intervinguin els brodats, d'elements allunyats de la tradició.
Incorporació de conceptes actuals en les obres que s'han de dur a terme amb les tècniques tradicionals de brodats.
Actitud de recerca constant en l'elaboració d'un projecte on intervinguin els brodats, amb creativitat i actualitat.
Organització en la realització dels treballs de brodats, amb sensibilitat i creativitat.
Aplicar les tècniques de brodats adients per tal de fer possible els treballs de conservació d'uns treballs antics.
Interès per la recerca sobre conceptes contemporanis i noves tecnologies aplicats a les tècniques i resultats de brodats i rebosters tradicionals.
Elaborar projectes integrals que prevegin tots els aspectes esmentats a la programació.
Comunicar de forma comprensible i atractiva el projecte en la presentació.
Mostrar sensibilitat per concebre o transformar tèxtils artístics.
Mostrar sensibilitat en treball artístic i incentivar la creativitat.
Adquirir un llenguatge personal a través dels materials i les tècniques de brodats i rebosters.
Executar de forma material el projecte tèxtil.
Mostrar sensibilitat envers el treball artístic i la creativitat demostrades.
Capacitat per interpretar i adaptar matèries de tèxtils tradicionals o dibuixos i esbossos de creació personal.
Demostrar i desenvolupar en les seves obres la sensibilitat artística i la creativitat.
Transformar els materials tèxtils en un llenguatge d'expressió artística i/o funcional.
Emprar la tècnica o tècniques tèxtils que cada procés de treball requereixi, amb sensibilitat i creativitat.
Fer obres tèxtils en el pla i en tres dimensions.
Representació i propietats expressives.
L'art tèxtil i la seva interrelació amb altres mitjans d'expressió.
El mural i l'arquitectura tèxtil.
L'escultura tèxtil: espai i volum.
El producte tèxtil en els diferents àmbits d'aplicació: l'espai, l'objecte, la indumentària, els mitjans de transport.
Procés de presentació i elaboració dels productes tèxtils.
Execució d'obres segons els corrents artístics de països europeus.
Elaboració de dossiers basats en les darreres tendències a nivell mundial.
Utilització de diferents materials i estudi de les seves característiques tècniques i les respostes que en resulten.
Construcció d'objectes i estructures de comunicació espacials, volumètriques i murals.
Recerca de nous codis de comunicació en art tèxtil.
Anàlisi dels nous conceptes d'expressió d'art tèxtil a Catalunya i de l'art en general.
Motivació per fer dels tèxtils un llenguatge d'expressió.
Creativitat en la recerca sobre la interrelació de llenguatges i la seva funció.
Anàlisi crítica i respecte al propi treball i al dels altres.
Claredat expositiva i formal en les idees que es volen transmetre.
Observació i reflexió vers les relacions i diversitat de matèries.
Integració d'experiències a l'entorn del fet creatiu.
Interès per la transformació de materials de reciclatge en treballs d'art tèxtil.
Cercar informació sobre les característiques tècniques i plàstiques d'obres d'art tèxtil dins l'art actual.
Relacionar els corrents socials de l'art contemporani segons els moviments socials.
Fer, amb un llenguatge expressiu, unes determinades obres planes i tridimensionals.
Dur a terme la proposta d'una instal·lació per tal d'expressar-se creativament en un àmbit concret.
Aplicar, en una obra i a partir d'un concepte, les noves tecnologies.
Analitzar el moment cultural que es viu per tal de fer un treball d'art tèxtil que doni resposta a la demanda social.
Concebre i fer unes obres tèxtils sobre un pla i en tres dimensions.
Analitzar les respostes estètiques que brinda la manipulació de diferents materials i productes tèxtils.
Dissenyar uns productes d'art tèxtil adaptats a espais de grans dimensions com ara fires, mostres, mercats o espais col·lectius.
Experimentar la manipulació d'un objecte en funció de l'àmbit del producte triat.
Educar i sensibilitzar la mirada a través de la pràctica amb treballs creatius.
Observar, identificar i practicar amb els elements abstractes del dibuix.
Perfeccionar els coneixements adquirits en el brodat i les puntes, mitjançant un projecte treballant amb colors i materials.
Aplicar les tècniques bàsiques per a la realització dels dibuixos, patrons i picats més adients als diferents estils i característiques de cada punta.
Investigar les possibilitats artisticoplàstiques pròpies dels brodats i les puntes per tal de trobar nous camins de creació i d'aplicació.
Elaboració de nous dissenys per a projectes tradicionals i/o de nou concepte de brodats i puntes.
Els materials i les tècniques de dibuix de brodats i puntes.
Composició amb motius abstractes.
Composició amb motius figuratius.
Patronatge per a treball de puntes.
Interpretació d'esquemes, colors.
Adaptació dels dissenys a patronatge.
Relacions fils-feina per assolir resultat del projecte.
Adaptació del patronatge a la tècnica escollida per desenvolupar el treball.
Composició/interpretació segons diferents mides de les pautes proposades.
Resolució de possibles conflictes amb l'adaptació del disseny al patró.
Justificació del significat del llenguatge artístic i simbòlic emprats en uns dissenys de puntes assenyalats.
Preparació de dibuixos per a la indústria tèxtil.
Rigor en la realització de patrons i netedat en el dibuix.
Comprensió i ajustament a la norma.
Interès per la tradició del disseny dels brodats i les puntes i les tendències del disseny actual.
Poder dissenyar un projecte per fer un treball de brodats i puntes seguint les diferents fases d'un procés creatiu.
Elaborar els patrons adients per fer el projecte.
Assolir els coneixements necessaris per poder recuperar el disseny i el patró original a partir d'un tros o retall antic.
Aplicar en treballs sobre brodats i puntes, conceptes innovadors a partir de dissenys nous fruit de noves expressions creatives.
Fer dissenys de brodats i puntes que responguin a la demanda de la moda contemporània.
Elaborar i interpretar esbossos, dibuixos, esquemes, plànols i altra mena d'informació relacionada amb un projecte donat i adaptar-ho al treball de puntes.
Preparar dissenys i patrons clars i adients per poder fer amb precisió treballs de brodats i puntes.
Identificar les vies d'accés al món laboral i el marc legal que les empara.
Simular l'organització d'una petita empresa, en especial els aspectes juridicolaborals i comercials.
Mostrar-se sensible per la salut laboral, factor determinant de la qualitat de vida i l'activitat productiva.
Organismes de suport a la inserció.
Administració i gestió empresarial.
Organització productiva i distribució.
La propietat intel·lectual i industrial.
Els distintius: nom, marca i logograma.
Dinàmica de l'exercici de la professió.
Organització del treball: autònom o per compte aliè.
Distinció de les relacions laborals.
Formulació de contractes de treball.
Cessament de les relacions laborals.
Accés a la propietat intel·lectual i industrial.
Rigor en la pràctica professional.
Respecte als principis ètics de la professió.
Valoració de la viabilitat de propostes laborals.
Adaptabilitat als canvis tecnològics i organitzatius.
Formular un supòsit de creació d'una petita empresa, amb especial atenció als aspectes jurídics.
Establir els avantatges i inconvenients entre diferents situacions professionals.
Proposar una solució a un determinat plantejament laboral.
Fer un projecte cooperatiu de treball, fent esment dels mitjans necessaris.
Portar a terme una simulació d'inscripció al registre de la propietat intel·lectual i/o industrial, tenint en compte una casuística plural.
Reconèixer els factors que incideixen positivament o negativa en un procés productiu.
Establir les mesures per atendre la necessària seguretat i higiene en el treball.
Relacionar les entitats, els organismes i les institucions que donen suport a la inserció laboral.
Redactar una memòria o projecte professional amb especial esment al marc legal del treball i els drets i deures que se'n deriven.
Història dels tèxtils artístics.
Disseny assistit per ordinador.
Dibuix de brodats i patronatge de puntes artístiques.
Mòduls que poden ser objecte de correspondència amb la pràctica laboral:
Així mateix, poden quedar totalment o parcialment exempts de la fase de formació pràctica en empreses, estudis o tallers, que acrediten experiència laboral en el camp professional directament relacionat amb aquest cicle formatiu.
El projecte final té com a objectiu comprovar que l'alumne ha assimilat i aplica correctament els coneixements adquirits i, en conseqüència, és capaç de desenvolupar una activitat professional en l'àmbit propi de l'especialitat i en el nivell cursat.
En aquesta família professional, el projecte consistirà en la concepció, el desenvolupament i l'execució d'un treball pertanyent al camp dels tèxtils artístics.
El projecte final tindrà el contingut següent:
a) Situació estètica respecte d'estils precedents i contemporanis.
Anàlisi clara i precisa de les tècniques a emprar tot destacant les aportacions i peculiaritats que el treball ofereix.
b) Memòria descriptiva del procés i de la fase de realització, que tingui en compte els aspectes següents: funcionals, artístics, tècnics i econòmics.
c) Testimoni gràfic de les diverses etapes de l'execució, així com l'elaboració individualment o en equip, d'una proposta d'exposició del projecte o projectes, o de la comercialització de l'obra o treball.
d) Realització de l'obra o el projecte.
Haurà de reflectir, a grans trets, el contingut del projecte a realitzar.
Avalada per un tutor, es presentarà en els terminis i pel procediment que estableixi el centre.
Per acceptar-la, el tutor considerarà:
L'interès artístic, l'originalitat i l'adequació a la demanda.
La possibilitat de realització en el termini establert, considerant els mitjans i les instal·lacions al seu abast.
Es podran acceptar propostes que suposin la intervenció de dos o més alumnes, sempre que es diferenciïn les competències de cadascun dels membres del grup.
La tutoria del projecte final serà a càrrec d'un membre de l'equip docent.
L'alumnat podrà ser assessorat, si ho considera oportú, per professionals no vinculats al centre.
Es formalitzarà una vegada acceptada la proposta.
Elaboració i termini d'execució
La realització del projecte final no requerirà l'escolarització de l'alumnat.
Es facilitarà l'accés a les instal·lacions del centre sense que s'interfereixi l'activitat regular docent.
El termini per a la realització del projecte serà el primer trimestre del curs acadèmic següent en què s'hagin superat els mòduls del cicle de formació específica.
De manera excepcional, la comissió avaluadora que s'esmenta en l'apartat quatre, amb l'informe previ del tutor i per causes documentalment justificades, podrà acordar l'ampliació d'aquest termini.
En cap cas l'avaluació del projecte es realitzarà més tard de l'últim trimestre de l'any escolar.
Designació de la comissió avaluadora
L'avaluació correspondrà a una comissió designada pel director del centre i integrada per:
a) President: el responsable o coordinador dels cicles de la família dels tèxtils artístics.
A més, també podrà ser-ne un professional de l'especialitat i/o un representant d'entitats o institucions de l'entorn dels tèxtils artístics.
S'avaluaran els apartats següents:
a) Fonamentació teòrica del projecte.
b) Realització pràctica de l'obra.
Es qualificarà entre 0 i 10 punts.
Per a l'avaluació positiva es requerirà en cada apartat una qualificació igual o superior a cinc.
Si l'alumne no obté una qualificació positiva, o no presenta el projecte en el termini establert, podrà proposar un nou desenvolupament en una altra convocatòria.
El nombre màxim de convocatòries serà de dues.
En el supòsit que es doni alguna circumstància que n'impedeixi el normal desenvolupament, el director del centre, amb caràcter excepcional, podrà autoritzar una convocatòria extraordinària.
Un aspecte complementari a considerar en l'avaluació del projecte és la seva capacitat d'esdevenir pauta o referència per a la resta d'alumnes.
A aquest efecte, en el seu calendari d'activitats, els centres inclouran l'organització d'exposicions de projectes finals.
En aquestes mostres s'hi presentarà, a més d'obres finals, suficient documentació i material gràfic.
Fase de pràctiques en empreses, estudis o tallers
Completar la formació acadèmica fent una determinada escomesa laboral.
Prendre contacte amb el món del treball i amb el seu sistema de relacions socials i laborals.
Contrastar els continguts adquirits en el centre educatiu amb la realitat empresarial i laboral.
Adquirir coneixements complementaris útils per a la pràctica de la professió.
Adaptar-se, de manera responsable i participativa, a les funcions pròpies de l'àmbit dels tèxtils artístics.
Afrontar, amb progressiva autonomia, organització i iniciativa, el treball propi de l'ofici.
Valorar les tasques que es poden desenvolupar en empreses del sector dels tèxtils artístics i validar l'oportunitat de la seva incorporació.
La visió de conjunt i coordinada de les funcions, les fases i/o el procés productiu de la globalitat de l'empresa.
L'aplicació dels coneixements i les habilitats adquirits en el centre docent.
La pràctica eficient d'eines i aparells que, per l'especialització, el cost o la novetat, no són presents en el centre educatiu.
L'interès, la iniciativa i la participació en les fases del procés productiu.
La recerca d'informació per portar a terme l'activitat assignada.
L'adaptació a les característiques organitzatives i a les situacions pròpies del centre de treball.
La cooperació, el respecte i la valoració aliena en el treball en equip.
L'actitud responsable davant la normativa legal i les condicions de seguretat.
El reconeixement dels diferents aspectes, tant positius com negatius, de l'àmbit de treball pel que fa al medi.
La detecció d'anomalies, la identificació de les seves causes i la proposta de solucions.
L'ús apropiat de la terminologia específica en l'expressió de la informació.
La qualificació serà apte o no apte.
Competència docent dels funcionaris pertanyents als cossos de catedràtics, de professors i de mestres de taller d'arts plàstiques i disseny per impartir els mòduls corresponents als ensenyaments dels cicles formatius de grau superior de brodats i rebosters
Organització industrial i legislació